شەفەق نیوز- کووشێعرەێل زاڕووانەێ (گوڵی و توووپ قلقلی و بادبادەک) هن دوکتور ئێرج خاڵسی، شاعر ئیڵامی، لە لایەن بڵاوگەێ زانا، دە ئیلام، هاتە دەر.
ئی کتاوه باس وە مەدرەسە چگن زاڕووێگە. باس کەێوانووێ وە نام نەنگە ک ڕاێ کوڕەزاگەێ خوەێ ک دۆتێگە وە نام گوڵی دنێ ک چە بکەێ و چۆن بکەێ دە نام ماڵ و مەدرەسە و رێ مەدرەسە.
ئی کتاوە، نۆ گلە مەنزوومە و مەتەڵە وە شێعر ک باس زاڕووی تا هێژدە ساڵان گوڵی دکه‌ێ ئوو شاعر هان داگە تا بەشکەم زاڕووەلە وەێ شێعرەێلە وە رێ و داڕێشت ژیان هووکارە ببن ئوو دەێ ناوەکییە مەتەڵەێل و ئوستووورەێل ئێرانی و دنیایش وەیان دناسرێ.
دە ئی شێعرەێلە نەنگە کەێوانووێگە زانا و ساراژن و کامڵه‌ژن ئوو گوڵی دۆتێگە ویریا و هەژیر و قسەقوڕات و چل‌وفل.
وەردەنگەێل ئی کتاوە، فرەتر لە گشتێ مناڵ‌مەزنەێل و نوونمامەێلن.
